Diari Oficial de la Generalitat Valenciana


Sumari del DOGV 2902, del 03-01-1997 (1997/805624)

ORDRE de 20 de desembre de 1996, de la Conselleria d'Obres Públiques, Urbanisme i Transports, per la qual es deixa sense efecte la delegació de facultats a l'Ajuntament de València, en tot allò referent als requisits, atorgament i règim jurídic dels carnets de conductor de l'Àrea i les revisions periòdiques reglamentàries de les autoritzacions de transport públic de viatgers amb automòbils de turisme de l'Àrea de Prestació Conjunta de València.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2902

Data del DOGV
:   03-01-1997

Secció del DOGV
:   ALTRES DISPOSICIONS

Número del document
:   1997/805624


Data del document
:   20-12-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

ORDRE de 20 de desembre de 1996, de la Conselleria d'Obres Públiques, Urbanisme i Transports, per la qual es deixa sense efecte la delegació de facultats a l'Ajuntament de València, en tot allò referent als requisits, atorgament i règim jurídic dels carnets de conductor de l'Àrea i les revisions periòdiques reglamentàries de les autoritzacions de transport públic de viatgers amb automòbils de turisme de l'Àrea de Prestació Conjunta de València.  
L'Ordre de 29 de gener de 1986, de la Conselleria d'Obres Públiques, Urbanisme i Transports, per la qual es va crear l'Àrea de Prestació Conjunta de València per als serveis de transport públic de viatgers amb automòbils de turisme, establia, en l'article 15, una delegació de facultats a l'Ajuntament de València, en tot allò referent als requisits, atorgament i règim jurídic dels carnets de conductor de l'Àrea, les revisions periòdiques reglamentàries, així com les transferències de les autoritzacions de l'Àrea.  
L'Ordre de 2 de novembre de 1993, d'aquesta Conselleria, va deixar sense efecte la delegació de facultats a l'Ajuntament de Valencià, en relació amb les transferències de les autoritzacions de transport públic de viatgers amb automòbils de turisme de l'Àrea de Prestació Conjunta de València.  
L'experiència acumulada al llarg dels anys transcorreguts des de l'entrada en vigor de les mencionades ordres ha demostrat que es produeix una duplicitat d'actuacions que fan aconsellable la recuperació, per part de la Conselleria d'Obres Públiques, Urbanisme i Transports, de totes les competències anteriorment delegades a l'Ajuntament de València.  
Per tot això, i després de la consulta efectuada als ajuntaments integrats en l'Àrea de Prestació Conjunta de València, i fent ús de les atribucions que em confereix l'article 35.e) de la Llei 5/1983, de 30 de desembre, del Govern Valencià, i el Decret 65/1991, de 15 d'abril, del Consell de la Generalitat Valenciana,  
ORDENE  
Article únic  
Es deixa sense efecte la delegació realitzada a l'Ajuntament de València en l'article 15 de l'Ordre de 29 de gener de 1986, d'aquesta Conselleria, en tot allò referent als requisits, atorgament i règim jurídic dels carnets de conductor de l'Àrea, així com les revisions periòdiques reglamentàries, competències que exercirà directament la Direcció General de Transports.  
Disposició derogatòria  
Queda derogat l'article 15 de l'Ordre de 29 de gener de 1986, de la Conselleria d'Obres Públiques, Urbanisme i Transports, en tot allò que s'opose al que disposa aquesta ordre.  
Disposició final  
La Direcció General de Transports dictarà les instruccions que, en el seu cas, resulten necessàries per a l'execució, la interpretació i el desenvolupament d'aquesta ordre, que entrarà en vigor l'endemà de la publicació en el Diari Oficial de la Generalitat Valenciana.  
València, 20 de desembre de 1996  
El conseller d'Obres Públiques, Urbanisme i Transports,  
LUIS FERNANDO CARTAGENA TRAVESEDO